**Ηλεκτρονική Αξιολόγηση Μελών Ε.Π. Τμήματος**

Σας ενημερώνουμε ότι για αυτό το εξάμηνο η αξιολόγηση των μελών Εκπαιδευτικού Προσωπικού (Ε.Π.) του Τμήματος θα γίνει ηλεκτρονικά. Η διαδικασία της αξιολόγησης είναι η ακόλουθη:

1. Κατά την διάρκεια των μαθημάτων θα δοθούν στους φοιτητές «κουπόνια». Τα κουπόνια είναι μοναδικοί αριθμητικοί κωδικοί οι οποίοι αντιστοιχούν στο κάθε μάθημα. Το κάθε κουπόνι μπορεί να χρησιμοποιηθεί μόνο μία φορά.
2. Ο κάθε φοιτητής αντιγράφει το κουπόνι του στο τετράδιό του και στην συνέχεια κάνει την αξιολόγηση του μαθήματος στην διεύθυνση <http://modip-cs.teilar.gr/>
3. H αξιολόγηση μπορεί να γίνει στο εργαστήριο εάν το μάθημα είναι εργαστηριακό και είναι δυνατόν να γίνει από laptop, tablet ή ακόμη και από smartphone. **ΠΡΟΣΟΧΗ**: **μετά την αξιολόγηση και υποβολή της ο φοιτητής ΠΡΕΠΕΙ να κλείσει υποχρεωτικά τον browser αλλιώς η αξιολόγηση δεν καταχωρείται ενώ παράλληλα το κουπόνι δεν μπορεί να ξαναχρησιμοποιηθεί.**
4. Η διάρκεια της αξιολόγησης καθορίζεται από την **Δευτέρα 30 Νοεμβρίου μέχρι και την Παρασκευή 11 Δεκεμβρίου** εκτός κάποιων ειδικών περιπτώσεων που θα ισχύσει για κάποιες επιπλέον ημέρες.

O Πρόεδρος του Τμήματος,

Ηλίας Κ. Σάββας

Αναπληρωτής Καθηγητής